377 
Solutio nitratis cobalti fuscum praebet colorem, qui in mar- 
ginibus colliquefactis in caeruleum vergit. 
Primam nostram operam in eo posuimus ut partes volatiles 
fossilis nostri, vi ignis expulsas determinare possemus , et hunc in 
finem 1,97$5 grammata ex frustis majusculis sumtam in vasculo 
platineo, tigilis Hessicis incluso, inter carbones candentes igni vehe- 
mentiori per duas horas exposuimus, residuaque accepimus 1,946 (*) 
grammata. Jactura igitur haecce ex ignitione orta ad centenarium 
reducta aequalis erat 1,64 partibus. — Nova iterum ejusdem fere 
ponderis copia granis parvulis consistens eodem modo et igne can- 
dente follis ope sufflato, per horam et quod excurrebat continuato 
tractabatur ; sed hoc experimentum illud tantum confirmabat, ut ex 
centum partibus hic 1,66 abierunt. Ut vero pro certissimo habe- 
remus, omnes hic fugatas fuisse partes volatiles, eandem portionem 
ex secundo experimento residuam , igni vehementissimo et folle per 
unam et dimidiam horam excitato, exposuimus; pondus vero ne tan- 
tillum quidem commutatum est. =— De cetero color fossilis per 
ignitionem pallidior factus erat, hicque et illic strigis et maculis fus- 
cis distinctus et frustae ipsae rimas receperant. 
Jam vero ad ipsam analysin procedamus : 
Steinheiliti violaceo-coerulei frustula purissima electa in incude 
chalybeo minutius contudimus, acidoque muriatico valde diluto ferrum 
forsan abtritum immixtumque dissoluimus, et aqua abluimus.  Hujus 
pulveris 2,962 grammata in mortario ex calcedono confecto sub 
aqua contrivimus, usquedum omnes particulae lapideae in aqua per 
subtilitatem suspensae lotura (lutriatione) sensim in vas vitreum tra- 
ductae erant. Aqua post aliquot dies perfecte clarescens decantata 
Æ 
@) Ex errore grephico sine dubio positum fuit 1,646, loco 1,946: quia jactura seeun. 
dum illam positionem efficerit 16,75 partes e centerio, ex hac vero nonnisi 1,64 
partes, ut etiam computavit auctor. 
Mémoire s de! Acad. T. IX. 4 8 
